འདི་ཁུལ་གྱི་ཁང་པ་དང་བཟོ་བཀོད་ཀྱི་རིགས་ཕལ་ཆེར་ས་ཡོམ་གྱིས་གནོད་སྐྱོན་ཤོར་ཆོག་ཆོག་ཤ་སྟག་ཡིན་ཅེས་དཔྱད་ཞིབ་པ་རྣམས་ཀྱིས་ཁ་གཅིག་པར་སྨྲ།ཁང་པ་ཐོག་རྩེག་ཅན་མང་པོ་བྱེད་པ་མང་པོ་ཞིག་ནི་གཡང་སའི་ཁར་དང༌།ས་རུད་སོགས་ཀྱི་ཉེན་ཁ་ཡོད་སར་ཆགས་ཡོད་པས་ས་ཡོམ་དེ་འབྱུང་སྐབས་དེ་དག་གཅིག་ཀྱང་མི་ལུས་པ་ཐག་ཆོད།གཙུག་ལག་ཁང་དང་དེའི་གཡས་གཡོན་དང༌།དྷ་སྟེང་བོད་ཁྱིམ་སོགས་ཀྱང་ས་ཡོམ་གྱི་ཉེན་ཁའི་འོག་ཚུད་ཡོད་པ་ཤ་སྟག་ཡིན་པས་ངེད་ཅག་རྣམས་ནས་ཟབ་དགོས་པ་ཙམ་དུ་མ་ཟད་ས་ཡོམ་གྱི་ཉེན་ཚབས་སྐོར་ཐ་ན་བྱིས་པ་ཡན་ཆད་ནས་ཤེས་པར་བྱེད་དགོས་པ་དང༌།དེ་ལས་ཐར་ཐབས་སོགས་ཀྱང་རང་གི་ཤེས་པར་བྱེས་ནས་གཞན་ལའང་བཤད་དགོས་པ་ནི་རང་གཞན་གཉིས་ཀར་ཕན་པའི་བྱ་བ་ཞིག་ཡིན་སྟབས་དེབ་དང༌།འབྲེལ་ཡོད་ལས་ཁུང་ནས་རྒྱས་པར་མཁྱེན་པར་མཛོད་ཅིག